ITTRA TA' EMENDA Nru 2GĦALL-ABBOZZ TAL-BAĠIT ĠENERALI GĦALL-2012 DIKJARAZZJONI TAN-NEFQA TAQSIMA B'TAQSIMATaqsima I – Il-ParlamentTaqsima II – Il-Kunsill Ewropew u l-KunsillTaqsima III – Il-KummissjoniTaqsima VI – Il-Kumitat Ekonomiku u Soċjali EwropewTaqsima VII – Il-Kumitat tar-ReġjuniTaqsima VIII – L-Ombudsman Ewropew /* KUMM/2011/0576 finali */





ITTRA TA' EMENDA Nru 2 GĦALL-ABBOZZ TAL-BAĠIT ĠENERALI GĦALL-2012 DIKJARAZZJONI TAN-NEFQA TAQSIMA B’TAQSIMA Taqsima I — Il-Parlament Taqsima II – Il-Kunsill Ewropew u l-Kunsill Taqsima III - Il-Kummissjoni Taqsima VI – Il-Kumitat Ekonomiku u Soċjali Ewropew Taqsima VII — Il-Kumitat tar-Reġjuni Taqsima VIII — L-Ombudsman Ewropew Wara li kkunsidrat: – it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, – ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli ghall-bagit generali tal-Komunitajiet Ewropej[1], u b'mod partikolari l-Artikolu 34 tiegħu, – l-abbozz tal-baġit ġenerali tal-Unjoni Ewropea għas-sena finanzjarja 2012 ippreżentat mill-Kummissjoni fis-26 ta' Mejju 2011[2] – l-ittra ta' emenda Nru 1 għall-abbozz tal-baġit ġenerali tal-Unjoni Ewropea għas-sena finanzjarja 2012 ippreżentata mill-Kummissjoni fis-17 ta' Ġunju 2011[3], il-Kummissjoni Ewropea b’dan tippreżenta lill-awtorità tal-baġit l-ittra ta' emenda Nru 2 għall-abbozz tal-baġit ġenerali tal-Unjoni Ewropea għall-2012 għar-raġunijiet stabbiliti fil-memorandum ta’ spjegazzjoni. WERREJ 1 Introduzzjoni 3 2 Taqsima I — Il-Parlament.. 3 2.1 Evalwazzjoni tal-ħtiġijiet.. 3 2.2 Impatt fuq il-pjan ta' stabbiliment 2012. 5 2.3 Impatt fuq l-Abbozz tal-Baġit 2012. 5 3 Taqsima II — Il-Kunsill Ewropew u l-Kunsill.. 5 3.1 Qafas. 5 3.2 Emendi proposti 5 3.3 Impatt fuq l-Abbozz tal-Baġit 2012. 6 4 Taqsima III — Il-Kummissjoni 6 4.1 L-għan u l-qafas. 6 4.2 Estimu tar-riżorsi addizzjonali meħtieġa.. 7 4.3 Impatt fuq l-Abbozz tal-Baġit 2012. 10 5 Taqsima VI — Il-Kumitat Ekonomiku u Soċjali Ewropew... 11 5.1 Qafas. 11 5.2 Estimu tal-bżonnijiet tar-riżorsi umani u tal-kreditu.. 11 5.3 Impatt fuq l-Abbozz tal-Baġit 2012. 12 6 Taqsima VII — Il-Kumitat tar-Reġjuni 12 6.1 Introduzzjoni 12 6.2 Estimu tal-bżonnijiet tar-riżorsi umani u tal-kreditu.. 12 6.3 Impatt fuq l-Abbozz tal-Baġit 2012. 14 7 Taqsima VIII — L-Ombudsman Ewropew... 15 7.1 Qafas. 15 7.2 Impatt fuq l-Abbozz tal-Baġit 2012. 15 8 Konklużjoni 16 9 Tabelli ta’ Sommarju.. 16 9.1 Tabella ta' sommarju skont l-istituzzjoni 16 9.2 Tabella ta' sommarju skont l-intestaturi tal-qafas finanzjarju.. 18 DIKJARAZZJONI TAN-NEFQA TAQSIMA B’TAQSIMA Il-bidliet fid-dikjarazzjoni tad-dħul u n-nefqa huma disponibbli fil-EUR-Lex (http://eur-lex.europa.eu/budget/www/index-mt.htm) Verżjoni bl-Ingliż tal-bidliet f'dawn id-dikjarazzjonijiet taqsima b'taqsima hija mehmuża għall-informazzjoni bħala anness tal-baġit. 1 Introduzzjoni Fit-30 ta' Ġunju 2011, ingħalqu n-negozjati mal-Kroazja. L-iffirmar tat-Trattat tal-adeżjoni u r-referendum Kroati huma t-tnejn mistennija li jseħħu fit-tieni nofs tal-2011 jew fl-ewwel nofs tal-2012. Il-proċess ta' ratifikazzjoni mill-Parlamenti ta' kull wieħed mis-27 Stat Membru tal-UE huwa mistenni li jiġi konkluż sal-aħħar ta' Ġunju 2013 u dan jippermetti d-dħul fis-seħħ u l-adeżjoni tal-Kroazja mal-Unjoni Ewropea fl-1 ta' Lulju 2013 kif propost mill-Kummissjoni. Kif imħabbar fil-Komunikazzjoni tagħha lill-Kunsill u l-Parlament fl-2008[4], il-Kummissjoni pprovdiet liż-żewġ fergħat tal-awtorità tal-baġit b’komunikazzjoni dwar il-pakkett finanzjarju għan-negozjati mal-Kroazja dwar l-adeżjoni[5] inklużi estimi indikattivi tal-ispejjeż amministrattivi addizzjonali għall-Istituzzjonijiet kollha sal-2013. Il-Parlament Ewropew u l-Kunsill huma l-uniċi Istituzzjonijiet li diġà talbu u kisbu karigi u/jew approprjazzjonijiet addizzjonali marbuta ma' dan it-tkabbir fil-baġit tal-2011. Meta ppreżentat l-abbozz tal-baġit tagħha għas-sena finanzjarja 2012[6], il-Kummissjoni ħabbret li, billi d-data tal-adeżjonijiet futuri kienet għadha mhux magħrufa, id-dikjarazzjoni tal-estimi tagħha għall-2012 ma kienet tinkludi l-ebda talba għal riżorsi addizzjonali marbuta mat-tkabbir. Għal raġunijiet ta' konsistenza, hija stiednet ukoll lill-Istituzzjonijiet oħra[7] sabiex ma jinkludux ir-riżorsi addizzjonali meħtieġa għall-adeżjoni Kroata fid-dikjarazzjoni tal-estimi tagħhom, u ħabbret li jkun aħjar li din il-kwistjoni tiġi trattata f'ittra ta' emenda ladarba tkun ittieħdet deċiżjoni dwar id-data tal-adeżjoni. Għaldaqstant, fuq il-bażi tad-dikjarazzjoni tal-estimi reveduta riċevuta mingħand l-Istituzzjonijiet[8], il-Kummissjoni qed tippreżenta din l-ittra ta' emenda Nru 2 għall-Abbozz tal-Baġit 2012 (AL 2/2012) sabiex tintegra l-implikazzjonijiet baġitarji tal-adeżjoni tal-Kroazja fin-nefqa amministrattiva rispettiva tagħhom. Din l-ittra ta' emenda tindirizza l-aktar ħtiġijiet urġenti ta' qabel l-adeżjoni; il-ħtiġijiet li baqa' se jkunu koperti sa mill-abbozz tal-baġit tal-2013. Pjanijiet ta' stabbiliment reveduti u linji tal-baġit affettwati reveduti huma inklużi fl-anness tal-baġit mehmuż. Informazzjoni aktar dettaljata hija disponibbli wkoll fid-dikjarazzjoni tal-estimi emendata pprovduta minn kull istituzzjoni kkonċernata, u mehmuża bħala dokument ta’ appoġġ. 2 Taqsima I — Il-Parlament 2.1 Evalwazzjoni tal-ħtiġijiet 2.1.1 Osservaturi 1) Ir-Regoli tal-Proċedura tal-Parlament Ewropew (l-Artikolu 11) jistipulaw li: – "Meta jkun ġie ffirmat Trattat dwar l-adeżjoni ta' xi Stat mal-Unjoni Ewropea, il-President jista', wara li jkun kiseb il-qbil tal-Konferenza tal-Presidenti, jistieden lill-parlament tal-Istat li qed jaderixxi biex, minn fost il-membri tiegħu stess, jaħtar numru ta' osservaturi li jkun daqs in-nurmu ta' siġġijiet ġejjienin fil-Parlament Ewropew allokati lil dak l-Istat. – Dawk l-osservaturi għandhom jieħdu sehem fil-proċeduri tal-Parlament sakemm jidħol fis-seħħ it-Trattat ta' Adeżjoni, u għandu jkollhom id-dritt li jitkellmu fil-kumitati u l-gruppi politiċi. M'għandux ikollhom id-dritt li jivvutaw jew li joħorġu għall-elezzjoni għal pożizzjonijiet fi ħdan il-Parlament. Il-parteċipazzjoni tagħhom m'għandu jkollha l-ebda effett legali fuq il-proċeduri tal-Parlament. – It-trattament tagħhom għandu jkun assimilat ma' dak ta' Membru tal-Parlament f'dak li għandu x'jaqsam mal-użu tal-faċilitajiet tal-Parlament u r-rimbors tal-ispejjeż li jġarrbu fl-attivitajiet tagħhom bħala osservaturi." 2) Billi l-iffirmar tat-Trattat tal-Adeżjoni għandu jseħħ qabel l-aħħar tas-sena, għandhom ikunu previsti l-possibilitajiet baġitarji biex ikun possibbli li jiġu mistiedna osservaturi minn Jannar 2012, jiġifieri preżenza għal perjodu ta' 12-il xahar. Bl-istess mod bħall-operazzjonijiet matul it-tkabbir EUR 10 u EUR 2, l-osservaturi se jirċievu rimbors tal-ispejjeż tagħhom tal-ivvjaġġar u s-sussistenza relatati mal-parteċipazzjoni tagħhom fil-ħidma parlamentari. Ħtiġijiet: || Partita 1 4 0 6 — Osservaturi || + EUR 1 200 000 2.1.2 Persunal addizzjonali Karigi tal-Pjan ta’ Stabbiliment 3) Il-ħtiġijiet globali tal-persunal għall-adeżjoni tal-Kroazja ġew evalwati, bħal fil-każ tat-tkabbir EUR 10 u EUR 2, li jammontaw għal 124 kariga. Diġà nħolqu 62 kariga fil-baġit 2011; għalhekk għad iridu jinħolqu 62 kariga addizzjonali fil-baġit tal-2012. Billi dawn il-karigi se jiġu biss okkupati b'mod definittiv minn uffiċjali, jiġifieri persunal permanenti ta' oriġini Kroata, mhux qabel id-data tal-adeżjoni effettiva tal-Kroazja, li mistennija sseħħ f'Lulju 2013, l-ebda approprjazzjonijiet addizzjonali mhuma mitluba għal-linja tal-baġit tas-salarji (partita 1 2 0 0 fil-baġit tal-2012). Ħtiġijiet: || Pjan ta' stabbiliment 2012: +36 AD5, +26 AST1 (mingħajr approprjazzjonijiet) Approprjazzjonijiet għal aġenti kuntrattwali 4) Bħalma ġara fit-tkabbir preċedenti, il-Parlament diġà beda jimpjega aġenti kuntrattwali (mill-baġit tal-2011), b'mod partikolari għall-preparazzjoni effiċjenti tas-setturi lingwistiċi u għal assistenza għall-ħidma tal-osservaturi. Din il-prattika se titkompla fl-2012 u għandha tippermetti li jkunu impjegati 124 aġent kuntrattwali sa tmiem l-2012. Dawn jinkludu 2-3 aġenti kuntrattwali previsti fl-antenna f'Żagreb (ara t-taqsima 2.1.3 aktar 'l isfel). L-approprjazzjonijiet mitluba huma ekwivalenti għal 95 unità ekwivalenti għal full time, billi numru ta' aġenti kuntrattwali se jkunu impjegati għal 9 xhur biss. Ħtiġijiet: || Partita 1 4 0 0 — Persunal ieħor || + EUR 2 500 000 2.1.3 Ħtiġijiet baġitarji oħra 5) Il-ħtiġijiet baġitarji l-oħra jikkonċernaw is-setturi li ġejjin: – biex jiġu koperti l-ħtiġijiet għal interpretazzjoni esterna bil-Kroat, partikolarment sabiex l-osservaturi jkunu jistgħu jipparteċipaw b'mod produttiv fil-ħidma parlamentari: EUR 2,5 miljun, – biex jiġu koperti l-ħtiġijiet għat-traduzzjoni esterna lejn il-Kroat: EUR 1,0 miljun, – biex ikun possibbli l-ftuħ ta' antenna fil-Kroazja sakemm jinfetaħ uffiċċju għat-tagħrif: EUR 0,6 miljun. Ħtiġijiet: || Punt 1 4 0 2 — Interpreti tal-konferenzi || + EUR 2 520 000 || Partita 1 4 2 0 — Servizzi esterni || + EUR 968 000 || Partita 2 0 0 0 — Kera || + EUR 600 000 2.2 Impatt fuq il-pjan ta' stabbiliment 2012 Grupp ta' Funzjoni u Grad Postijiet tax-xogħol permanenti || Baġit 2011 || AB 2012 || IE 2/2012 || AB 2012 Emendat AD5 || 382 || 247 || 36 || 283 AST1 || 151 || 138 || 26 || 164 2.3 Impatt fuq l-Abbozz tal-Baġit 2012 Linja tal-Baġit || Deskrizzjoni || AB 2012 || IE 2/2012 || AB 2012 Emendat 1 4 0 0 || Persunal ieħor || 33 120 000 || 2 500 000 || 35 620 000 1 4 0 2 || Interpreti tal-konferenzi || 60 480 000 || 2 520 000 || 63 000 000 1 4 0 6 || Osservaturi || p.m. || 1 200 000 || 1 200 000 1 4 2 0 || Servizzi Esterni || 23 402 000 || 968 000 || 24 370 000 2 0 0 0 || Kirjiet || 33 531 999 || 600 000 || 34 131 999 Total || || 7 788 000 || 3 Taqsima II — Il-Kunsill Ewropew u l-Kunsill 3.1 Qafas Sabiex titħejja l-adeżjoni tal-Kroazja, għandhom ikunu previsti riżorsi diġà għall-2012, b'mod partikolari għal-lingwa Kroata (tradutturi u ġuristi lingwisti) u għall-pubblikazzjoni tal-acquis communautaire (minn hawn 'il quddiem l-acquis) f'dik il-lingwa. Biex jiġu ffaċċjati l-ħtiġijiet tal-adeżjoni tal-Kroazja, is-Segretarjat Ġenerali tal-Kunsill (GSC) qed jipproponi żieda ta' EUR 1,4 miljun mal-abbozz tal-baġit tiegħu għall-2012. 3.2 Emendi proposti 3.2.1 Ħarsa ġenerali lejn il-baġit L-ammont addizzjonali totali ta’ EUR 1,4 miljun jikkonsisti fl-elementi li ġejjin: – Infiq relatat mal-persunal kuntrattwali: EUR 0,4 miljun, – Il-Ġurnal Uffiċjali / l-acquis: EUR 0,6 miljun, – Bini, tagħmir u nfiq operattiv: EUR 0,4 miljun. 3.2.2 Infiq relatat mal-persunal Il-GSC ma jipproponi l-ebda tibdil fil-pjan ta' stabbiliment. Biex jitħejjew it-traduzzjonijiet meħtieġa tat-Trattati tal-Adeżjoni, u s-superviżjoni tat-traduzzjoni tal-acquis fil-lingwa Kroata, il-GSC jipproponi li jiġi inkluż provvediment addizzjonali ta’ EUR 0,4 miljun fl-abbozz tal-baġit tiegħu. L-ammont ikopri r-reklutaġġ ta' 9 membri tal-persunal kuntrattwali għat-traduzzjoni u l-kontroll tal-kwalità u 3 segretarji mill-1/7/2012 ‘il quddiem. L-abbozz tal-baġit 2012 diġà jinkludi ammont ta’ EUR 0,5 miljun (4 ġuristi lingwisti u 3 segretarji, kollha għal sena sħiħa). L-ammont għall-aġenti kuntrattwali fl-2012, meħtieġ għall-adeżjoni tal-Kroazja, għalhekk ikun jammonta għal EUR 0,9 miljun. 3.2.3 Traduzzjoni tal-acquis L-Uffiċċju tal-Pubblikazzjonijiet tal-Unjoni Ewropea jistma li t-traduzzjoni Kroata tal-acquis se tiswa EUR 1,2 miljun li minnhom EUR 0,9 miljun għandhom ikunu koperti fl-2012 u EUR 0,3 miljun fl-2013. L-ispiża tat-traduzzjoni se tinqasam bejn il-Kunsill (61%), il-Kummissjoni (34%) u l-Parlament (5%). Għalhekk huwa propost li jiġi inkluż ammont ta' EUR 0,6 miljun fl-ittra ta’ emenda għall-Kunsill. 3.2.4 Bini, tagħmir u nfiq operattiv Ammont totali ta’ EUR 0,4 miljun huwa propost biex ikopri n-nefqa supplimentari għall-adeżjoni. L-ammont jinqasam kif ġej: – Għat-twaqqif ta' kmamar għall-istampa, għall-briefings u għal-laqgħat u uffiċċju għall-Kroazja fil-bini Justus Lipsius tal-Kunsill: EUR 350 000, – Għas-servizz tat-traduzzjoni estern sabiex jiġi assorbit ix-xogħol eċċessiv marbut mal-adeżjoni: EUR 25 000, – Dokumentazzjoni, monografi, perjodiċi bil-lingwa Kroata u aċċess għal databases leġiżlattivi: EUR 25 000, – Għamara tal-uffiċċju: EUR 25 000. 3.3 Impatt fuq l-Abbozz tal-Baġit 2012 Linja tal-Baġit || Deskrizzjoni || AB 2012 || IE 2/2012 || AB 2012 Emendat 1 2 0 0 || Persunal ieħor || 7 352 000 || 400 000 || 7 752 000 1 2 0 4 || Servizzi addizzjonali għas-servizz tat-traduzzjoni || 152 000 || 25 000 || 177 000 2 0 0 3 || Sistemazzjoni ta' bini u xogħol ta' istallazzjoni || 7 680 000 || 350 000 || 8 030 000 2 1 1 || Għamara || 921 000 || 25 000 || 946 000 2 2 1 0 || Nefqa għad-Dokumentazzjoni u għal-Libreriji || 488 000 || 25 000 || 513 000 2 2 1 1 || Il-Ġurnal Uffiċjali || 4 626 000 || 550 000 || 5 176 000 Total || || 1 375 000 || 4 Taqsima III — Il-Kummissjoni 4.1 L-għan u l-qafas B'din l-ittra ta' emenda, il-Kummissjoni – qed titlob l-approprjazzjonijiet addizzjonali meħtieġa fl-2012 biex tiġi żgurata t-tħejjija xierqa u fiż-żmien stabbilit tal-adeżjoni prevista tal-Kroazja; – tipprovdi l-ġustifikazzjoni għar-riżorsi umani addizzjonali mitluba billi tivvaluta l-ħtiġijiet skont l-impatt tal-adeżjoni tal-Kroazja fuq l-attivitajiet tal-Kummissjoni, imqassma skont il-gruppi ta' oqsma ta' politika ewlenin u skont il-profili tax-xogħol prinċipali; – tipprovdi l-qafas taż-żmien għall-introduzzjoni gradwali tagħhom. Il-ħtiġijiet espressi mill-Kummissjoni fl-Ittra ta' Emenda preżenti għall-abbozz tal-baġit tal-2012 huma strettament limitati għal azzjonijiet assolutament neċessarji fil-Kwartieri Ġenerali madwar 18-il xahar qabel l-adeżjoni. L-ispejjeż amministrattivi l-oħra, bħall-ispejjeż operattivi u n-nefqa infrastrutturali neċessarji għall-uffiċċju ta' rappreżentanza futur tal-Kummissjoni f'Żagreb se jitqiesu fit-talba tal-Abbozz tal-Baġit tal-2013. Il-Kummissjoni mxiet fuq il-prinċipju ta' tkabbir żero fir-riżorsi umani tagħha[9] fil-kuntest ta' Unjoni stabbli b’27 Membru. Kull tkabbir tal-Unjoni Ewropea jinvolvi xi żieda li ma tistax tiġi evitata fix-xogħol u għal dan il-Kummissjoni titlob, bħalma għamlet fit-tkabbir preċedenti, riżorsi ġodda (anqas minn 400 unità ekwivalenti għal full-time – minn hawn 'il quddiem "FTE" - għal kull Stat Membru ġdid). L-impatt ta' dan it-tkabbir fuq l-attivitajiet tal-Kummissjoni ġie evalwat fil-kuntest tat-tkabbir preċedenti u sabiex tinżamm l-ugwaljanza tat- trattament bejn l-Istati Membri. 4.2 Estimu tar-riżorsi addizzjonali meħtieġa 4.2.1 Stampa globali Billi l-adeżjoni tal-Kroazja hija mistennija li tidħol fis-seħħ fl-1 ta' Lulju 2013, il-Kummissjoni se tkun teħtieġ riżorsi addizzjonali prinċipalment għal kompiti lingwistiċi, legali u tal-ġestjoni tal-programmi. Il-Kummissjoni eventwalment se tkun teħtieġ żieda netta ta' madwar 384 unità addizzjonali ekwivalenti għal full time għall-ġestjoni tal-Unjoni mkabbra, u l-introduzzjoni gradwali tagħhom għandha titlesta sal-2014. Dan huwa r-riżultat nett tad-differenza bejn in-numru tar-riżorsi umani meħtieġa għall-attivitajiet addizzjonali li għandhom jiġu introdotti gradwalment (454 FTE) u dawk relatati mal-attivitajiet li għandhom jitneħħew gradwalment (70 FTE). F'sitwazzjoni ta' veloċità normali, il-biċċa l-kbira tal-FTE se jkunu fil-forma ta' karigi miżjuda mal-pjan ta' stabbiliment, għalkemm xi aġenti kuntrattwali se jkunu wkoll meħtieġa fl-ewwel sena/snin u mbagħad dawn jinbidlu f’karigi fi stadju aktar tard. 46 FTE huma meħtieġa qabel id-data tal-adeżjoni sabiex jiġu indirizzati essenzjalment il-ħtiġijiet lingwistiċi (ara t-tabella 1 hawn taħt). Il-karigi addizzjonali se jiffaċilitaw ukoll l-integrazzjoni ta' ċittadini Kroati biex jiġi żgurat il-bilanċ ġeografiku fost l-uffiċjali tal-Kummissjoni. Grafika 1 – Varjazzjoni tal-FTE skont il-profil tax-xogħol (nefqa amministrattiva) 2012 46 (FTE) || || Veloċità normali (384 FTE, inkl. 46 tal-2012) Spjegazzjoni: || Lingwistiċi || Leġiżlazzjoni, monitoraġġ u infurzar || It-tfassil tal-politika || Ġestjoni tal-programmi || Appoġġ amministrattiv || Komunikazzjoni || Ġestjoni baġitarja u ħidma kontra l-frodi || Koordinazzjoni ġenerali || Tnaqqis tal-attivitajiet ta' qabel l-adeżjoni Fuq il-bażi tal-esperjenza preċedenti, il-Kummissjoni tipproponi introduzzjoni ta' 384 FTE ġodda fuq perjodu ta' 3 snin, kif ġej: Il-Baġit 2012: || 46 FTE (18-il xahar qabel l-adeżjoni) Il-Baġit 2013: || 125 FTE Il-Baġit 2014: || 213 FTE It-taqsimiet ta’ hawn taħt jiddeskrivu t-tipi prinċipali ta’ attivitajiet u profili tax-xogħol affettwati bit-tkabbir. 4.2.2 Veloċità normali – Analiżi skont l-attività prinċipali Servizzi lingwistiċi Iż-żieda relattivament qawwija meħtieġa f'dan il-qasam ta' attività (158 FTE għal traduzzjoni, interpretazzjoni u pubblikazzjonijiet) hija konsegwenza diretta ta' karatteristika distintiva tal-integrazzjoni Ewropea, jiġifieri s-sistema lingwistika tagħha taħt it-Trattat u r-Regolament 1/1958. Din il-karatteristika hija wkoll parti mill-aġenda Ewropa 2020 fl-oqsma taċ-ċittadinanza u l-ġustizzja u tikkostitwixxi l-minimu strett għaż-żieda meħtieġa biex jiġi ggarantit il-multilingwiżmu u tiġi promossa l-leġittimità tal-Unjoni Ewropea, it-trasparenza tagħha vis-à-vis ċ-ċittadini u l-effiċjenza tal-proċess tat-teħid tad-deċiżjonijiet tal-UE. Leġiżlazzjoni, monitoraġġ u infurzar Il-leġiżlazzjoni hija pilastru ċentrali ieħor tax-xogħol tal-Kummissjoni, qasam ta' attività li jinkludi mhux biss il-produzzjoni tal-leġiżlazzjoni, iżda wkoll il-monitoraġġ u l-infurzar meħtieġa biex tinħoloq "komunità legali" reali. Dan il-qasam ta' xogħol se jkun it-tieni l-akbar wieħed affettwat mill-adeżjoni tal-Kroazja mal-UE, bi bżonnijiet li huma stmati għal 84 FTE addizzjonali. Il-volum ta' xogħol ikkawżat mit-tkabbir fil-biċċa l-kbira tal-fażijiet tal-proċess leġiżlattiv huwa direttament proporzjonat man-numru tal-Istati Membri u mhux mad-daqs tagħhom. Dan huwa partikolarment veru fil-fażi tal-infurzar. In-numru ta' partijiet interessati u d-diversità tagħhom se jinfluwenzaw ukoll l-abbozzar u l-manteniment leġiżlattiv. Il-biċċa l-kbira ta' dawn l-FTE se jkunu allokati għall-politiki interni filwaqt li xi FTE se jkunu assenjati għall-agrikoltura u l-iżvilupp rurali u għas-servizz legali tal-Kummissjoni. It-tfassil tal-liġi u l-infurzar ta' dik il-liġi fl-Istati Membri l-ġodda huma ż-żewġ fatturi ewlenin li jinstigaw żieda fil-persunal fil-politika interna. Mill-jum tal-adeżjoni, l-acquis se jsir applikabbli fl-Istat Membru l-ġdid u l-proċess kollu leġiżlattiv se jkollu jiġi adattat sabiex jinkludih fil-proċess konsultattiv dwar l-inizjattivi ta' politika u l-proposti leġiżlattivi. Dan il-qasam ikopri kompiti li huma diversi u kumplessi, bħal ma huma s-suq intern, l-ambjent, il-kompetizzjoni, it-tassazzjoni u l-unjoni doganali u s-saħħa u l-ħarsien tal-konsumatur. It-tfassil tal-politika It-tfassil tal-politika naturalment isir dejjem aktar kumpless ma' kull żieda fl-Istati Membri u l-partijiet interessati. Il-bżonnijiet tat-tfassil ta' politika se jikbru biex jirriflettu l-importanza li l-membri ġodda jkunu inklużi fil-proċessi kollha. Il-bżonnijiet stmati huma ta' 74 FTE. Madwar 40 % ta' din iż-żieda se tiġi allokata għall-politiki interni, inkluż għas-sorveljanza tar-riskji ekonomiċi u fiskali u tal-kriterji ekonomiċi għall-adeżjoni. Hemm ħtieġa partikolari biex tittejjeb is-sorveljanza makro/fiskali/strutturali fil-perjodu ta' qabel l-adeżjoni u biex din tiġi msaħħa skont il-governanza ekonomika tal-Unjoni Ewropea biex jiġi żgurat li l-Kroazja jkollha l-politiki t-tajba biex jiġu evitati l-iżbilanċi. 30% oħra se jservu l-politiki strutturali u tal-koeżjoni u r-riċerka indiretta se tkun iffinanzjata fil-limiti tal-programmi operazzjonali kkonċernati. Il-bqija jinkludu partikolarment postijiet ġodda relatati mal-Kabinett ta' Kummissarju ġdid. Ġestjoni tal-programmi Il-bżonn addizzjonali għal riżorsi umani għall-amministrazzjoni tal-programmi huwa stmat li huwa ta' 45 FTE. Għalkemm il-Kroazja diġà hija eliġibbli għal għajnuna ta’ qabel l-adeżjoni, iridu jsiru sforzi serji biex jiġu ssimplifikati l-proċeduri amministrattivi assoċjati mal-ipprogrammar. Parti mill-bżonnijiet addizzjonali stmati biex ikunu estiżi l-attivitajiet tal-ġestjoni tal-programmi se jiġu koperti bir-riallokazzjoni progressiva tar-riżorsi li bħalissa huma meħtieġa għall-ġestjoni u l-kontroll tal-istrumenti ta' qabel l-adeżjoni ladarba jinkiseb l-għeluq effettiv tagħhom (N.B. segwitu tal-implimentazzjoni li jmur ħafna lil hinn mid-data tal-adeżjoni). Se jinħolqu aktar bżonnijiet għall-ippjannar u l-koordinazzjoni kif ukoll għall-funzjonijiet ta' kontroll taħt il-programmi li l-Istat Membru l-ġdid se jipparteċipa fihom. Il-biċċa l-kbira ta' dawn il-45 FTE se jkunu allokati għall-politiki interni, il-politiki strutturali u tal-koeżjoni. l-agrikoltura u l-programm statistiku annwali. Komunikazzjoni It-33 FTE mitluba huma mmirati sabiex ikopru l-ftuħ tal-uffiċċju tar-rappreżentanza ġdid f'Żagreb u l-kompiti ta' komunikazzjoni speċifiċi li jirriżultaw minn dan it-tkabbir. Is-servizzi ta' appoġġ u l-koordinazzjoni Fi strateġija komprensiva ta' tkabbir, is-servizzi ta' appoġġ u koordinazzjoni għandhom rwol deċiżiv u għandhom jirċievu numru adegwat ta' impjegati għat-tħaddim tal-operazzjonijiet kollha mingħajr xkiel. . Il-ħtiġijiet għal dawk l-attivitajiet huma stmati għal 60 FTE li se jiġu assenjati għal-loġistika, l-appoġġ lingwistiku, l-intensifikar tal-proċess ta' reklutaġġ u t-tisħiħ tal-kapaċitajiet ta' kontra l-frodi u tal-awditjar f'Ewropa mkabbra. Tneħħija gradwali tal-attivitajiet ta' qabel l-adeżjoni Dawn il-ħtiġijiet b'veloċità normali jammontaw għal total ta’ 454 FTE. Madankollu, 70 FTE se jkunu koperti finalment permezz tar-riallokazzjoni tar-riżorsi umani li bħalissa huma allokati għat-tħejjija tal-adeżjoni u l-ġestjoni tal-istrumenti ta' qabel l-adeżjoni fil-Kwartieri Ġenerali u fid-delegazzjoni f'Żagreb, ladarba dawn l-attivitajiet tal-aħħar, flimkien ma' kwalunkwe faċilità tat-tranżizzjoni jkunu tneħħew gradwalment. 4.3 Impatt fuq l-Abbozz tal-Baġit 2012 Ukoll qabel id-data tal-adeżjoni u kif seħħ fi tkabbir preċedenti, il-Kummissjoni jenħtiġilha toħloq il-kundizzjonijiet sabiex l-adeżjoni tkun effettiva sa mill-ewwel jum. Dan ifisser li b'mod partikolari l-kapaċitajiet tat-traduzzjoni u l-interpretazzjoni għandhom jiġu mtejba biex jindirizzaw il-ħtiġijiet relatati mat-traduzzjoni tal-acquis u l-implikazzjonijiet taż-żieda ta' lingwa uffiċjali oħra. Il-valutazzjoni stretta ta' dan il-bżonn tirrappreżenta madwar 46 FTE addizzjonali li għandhom jiddaħħlu gradwalment minn Jannar 2012, jiġifieri madwar 18-il xahar qabel l-adeżjoni. Fil-prattika, it-talba tal-Kummissjoni tieħu l-forma ta’ approprjazzjonijiet għal 42 aġent kuntrattwali u 4 karigi tal-pjan ta’ stabbiliment. Din iż-żieda fl-aġenti kuntrattwali (li aktar tard possibilment jiġu trasformati f'postijiet tal-pjan ta' stabbiliment, meta l-Kroazja ssir Stat Membru) se tagħmel l-identifikazzjoni u l-għażla tal-persunal meħtieġ eħfef u aktar rapidi u tagħmel ukoll possibbli reklutaġġ bikri ta' ċittadini Kroati. Dawn se jitqiesu bħala antiċipu tal-postijiet ġodda meħtieġa fix-xenarju ta' veloċità normali wara l-adeżjoni. Fi ħdan is-46 unità ta' FTE mitluba f'din l-ittra ta' emenda, 34 FTE (75%) se jiġu allokati għal kompiti lingwistiċi, jiġifieri t-traduzzjoni u l-interpretazzjoni. It-12-il FTE li jibqa' se jippermettu lill-Kummissjoni prinċipalment sabiex tipprepara l-adeżjoni fl-agrikoltura, il-fondi strutturali u programmi oħra li jinvolvu nfiq kbir. L-impatt previst fuq il-baġit tal-2012 għas-46 unità ta' FTE f'termini ta' approprjazzjonijiet huwa stmat għal EUR 2,9 miljun. Minbarra r-riżorsi umani neċessarji, l-approprjazzjonijiet totali stmati relatati mal-produzzjoni u l-pubblikazzjoni tal-acquis bil-Kroat jammontaw għal EUR 1,2 miljun u jinkludu EUR 0,3 miljun għall-iżviluppi meħtieġa tal-infrastruttura tal-IT li għandhom isiru fl-2012, u EUR 0,9 miljun għall-produzzjoni tal-acquis li għandhom jinqasmu bejn l-2012 u l-2013 fuq il-bażi ta’ proporzjon ta’ 2/3 u 1/3. Għalhekk l-ispiża totali għall-2012 tammonta għal EUR 0,9 miljun u dik tal-2013 għal EUR 0,3 miljun. Il-qsim tal-piż ta' dik l-ispiża fost it-tliet Istituzzjonijiet ikkonċernati – il-Parlament, il-Kunsill u l-Kummissjoni - huwa simili għal dak tal-aħħar tkabbir, jiġifieri: 61% għall-Kunsill, 34% għall-Kummissjoni (l-Uffiċċju tal-Pubblikazzjonijiet) u 5% għall-Parlament. Għall-Kummissjoni, l-ammont rispettiv li għandu jiġi inkorporat f'din l-ittra ta' emenda huwa ta' EUR 0,3 miljun. Fuq il-bażi tal-esperjenza minn tkabbir preċedenti, il-Kummissjoni teħtieġ 384 unità addizzjonali ekwivalenti għal full-time (FTE) sabiex jamministraw l-adeżjoni tal-Kroazja mal-Unjoni, li minnhom 46 FTE huma diġà meħtieġa fl-2012 sabiex jippreparaw għas-sħubija sħiħa tagħha mill-1 ta' Lulju 2013. Il-bqija tal-postijiet addizzjonali għandhom jiddaħħlu gradwalment sal-2014. Għalhekk, il-Kummissjoni b'dan titlob approprjazzjonijiet għal 42 aġent kuntrattwali u 4 karigi ġodda fil-pjan ta' stabbiliment għas-sena 2012; u, minbarra dan, huma meħtieġa EUR 0,3 miljun għall-produzzjoni u l-pubblikazzjoni tal-acquis bil-Kroat. In-nefqa addizzjonali magħquda mitluba għall-2012 hi ta' EUR 3,2 miljun meta mqabbla mal-abbozz tal-baġit għall-2012. Bħala konklużjoni, it-total tal-approprjazzjonijiet addizzjonali mitluba mill-Kummissjoni jammonta għal EUR 3,2 miljun maqsuma bejn il-linji tal-baġit li ġejjin: Linja tal-Baġit || Deskrizzjoni || AB 2012 || IE 2/2012 || AB 2012 Emendat XX 01 01 01 || Nefqa konnessa mal-persunal impjegat attivament mal-istituzzjonijiet || 1 849 450 000 || 314 000 || 1 849 764 000 XX 01 02 01 || Persunal estern tal-istituzzjonijiet || 128 258 304 || 2 136 504 || 130 394 808 26 01 11 01 || Il-Ġurnal Uffiċjali tal-Unjoni Ewropea || 11 500 000 || 306 000 || 11 806 000 A2 01 02 01 || Persunal estern || 2 817 000 || 451 000 || 3 268 000 Total || || 3 207 504 || 5 Taqsima VI — Il-Kumitat Ekonomiku u Soċjali Ewropew 5.1 Qafas Fil-każ ta’ tkabbir, il-Kumitat Ekonomiku u Soċjali Ewropew (KESE), flimkien mal-Kumitat tar-Reġjuni (KtR), ikollhom jistabbilixxu unità tat-traduzzjoni Kroata fis-servizzi konġunti tagħhom matul l-2012 u l-2013 sabiex jipprovdu lill-membri l-ġodda tagħhom b'dokumenti ta' importanza ewlenija sa mill-bidu u sabiex ikunu operazzjonali b'mod sħiħ malli l-Membri Kroati jibdew il-mandat tagħhom. Billi din l-unità tkun tifforma parti mis-Servizz konġunt tal-KESE-KtR (kif huma l-unitajiet tat-traduzzjoni l-oħra kollha eżistenti), parti biss mir-riżorsi jintalbu mill-KESE, filwaqt li l-parti l-oħra tkun mitluba mill-KtR. In-numru ta' persunal, id-dati tar-reklutaġġ tagħhom u l-bżonnijiet addizzjonali għat-tagħmir fil-postijiet tax-xogħol tal-persunal il-ġdid, ġew ikkoordinati bejn iż-żewġ Kumitati. Sabiex jippreparaw għat-tkabbir fl-1 ta' Lulju 2013 u jkunu kapaċi jipprovdu lill-Membri Kroati futuri taż-żewġ Kumitati d-dokumenti bażiċi fil-ħin mal-wasla tagħhom, il-kapaċità tat-traduzzjoni diġà se jkollha tiżdied gradwalment matul il-kors tal-2012. Għal dan il-għan, il-KESE jitlob 2 karigi ta' AD5 u 1 ta' AST3 kif ukoll l-approprjazzjonijiet meħtieġa biex il-persunal il-ġdid jingħata l-għamara u t-tagħmir tal-IT (spejjeż dettaljati ppreżentati hawn taħt). Approprjazzjonijiet addizzjonali, b'mod partikolari għall-parteċipazzjoni ta' Membri ġodda fl-attivitajiet tal-Kumitati u l-forniment ta' dokumenti bil-Kroat f'konformità mal-prattika għal-lingwi oħra, se jkollhom jitqiesu waqt il-proċedura baġitarja għall-2013. 5.2 Estimu tal-bżonnijiet tar-riżorsi umani u tal-kreditu Total ta’ 3 karigi addizzjonali (2 karigi AD5 u kariga 1 AST3) huma meħtieġa fl-2012 bid-data tar-reklutaġġ tkun l-1 ta’ Ottubru 2012. Għal dawn it-3 membri tal-persunal, ammont addizzjonali ta’ EUR 47 000 se jkun meħtieġ fuq il-partita 1 2 0 0 (Remunerazzjoni u allowances). Sabiex jitħejjew il-postijiet tax-xogħol għall-impjegati l-ġodda, se tkun meħtieġa wkoll żieda ta' EUR 19 243 (is-sehem tal-KESE). 5.3 Impatt fuq l-Abbozz tal-Baġit 2012 Linja tal-Baġit || Deskrizzjoni || AB 2012 || IE 2/2012 || AB 2012 Emendat 1 2 0 0 || Rimunerazzjoni u allowances || 65 574 500 || 47 000 || 65 621 500 2 1 0 0 || Xiri, kura u manutenzjoni ta’ tagħmir u softwer u xogħlijiet relatati || 1 491 180 || 8 419 || 1 499 599 2 1 0 2 || Assistenza esterna b’konnessjoni mat-tħaddim, l-iżvilupp u l-manutenzjoni tas-softwer || 1 900 815 || 2 806 || 1 903 621 2 1 2 || Għamara || 208 269 || 8 018 || 216 287 Total || || 66 243 || 6 Taqsima VII — Il-Kumitat tar-Reġjuni 6.1 Introduzzjoni L-adeżjoni ta' Stat Membru ġdid fl-UE se jkollha effett dirett fuq il-funzjonament kwotidjan tal-Kumitat tar-Reġjuni (KtR). Disa' Membri Kroati ġodda se jingħaqdu mal-KtR sa mid-data tal-adeżjoni. Bħalma ġara fi tkabbir preċedenti, l-integrazzjoni tal-membri l-ġodda fl-attivitajiet tal-KtR titlob li l-membri potenzjali jiġu mistiedna bħala osservaturi fl-attivitajiet ewlenin tal-KtR (Sessjonijiet plenarji, laqgħat tal-Bureau u tal-Kummissjoni) 12-il xahar qabel id-data tal-adeżjoni. Il-wasla tal-osservaturi Kroati f'nofs l-2012 titlob it-twaqqif ta’ unità lingwistika Kroata fi ħdan is-Servizz Konġunt tat-Traduzzjoni tal-KtR-KESE, jiġifieri r-reklutaġġ ta' tradutturi u t-tħejjija tal-postijiet tax-xogħol relatati. Dan jeħtieġ li jitħejja għat-tieni nofs tal-2012. Il-wasla tal-membri l-ġodda (inizjalment osservaturi) jitlob ukoll żvilupp meħtieġ tal-attivitajiet politiċi u l-infrastruttura tal-KtR sabiex jilqgħu u jintegraw il-membri l-ġodda Kroati fil-ħidma ta' kuljum. Bħala riżultat ta' dan, hemm bżonn (i) għal persunal Kroat mhux lingwistiku li jappoġġja lill-osservaturi, il-membri futuri, u (ii) hemm bżonn ukoll li jsir provvediment għall-allowances tal-ivjaġġar u tas-sussistenza u għall-interpretazzjoni fis-sessjonijiet plenarji, u l-laqgħat tal-Bureau u tal-Kummissjoni tal-KtR diġà fl-2012 kif ukoll għal xi finanzjament ta' attivitajiet ta' komunikazzjoni marbuta mat-tkabbir. 6.2 Estimu tal-bżonnijiet tar-riżorsi umani u tal-kreditu 6.2.1 Il-persunal Unità lingwistika ġdida Kroata Jeħtieġ li titwaqqaf Unità lingwistika Kroata ġdida fi ħdan is-Servizzi Konġunti tal-KtR-KESE. Il-proċess tar-reklutaġġ jeħtieġ li jkun diġà beda fit-tieni nofs tal-2012. L-unità trid tkun kompletament operazzjonali mill-ewwel jum tal-adeżjoni (li hi ppjanata li sseħħ fl-1 ta' Lulju 2013). Il-Kap tal-Unità jeħtieġ li jiġi reklutat fi stadju bikri sabiex ikun preżenti u attiv matul it-twaqqif tal-unità futura tiegħu/tagħha. Billi din l-unità se titpoġġa fis-Servizzi Konġunti tal-KtR-KESE (bħall-unitajiet tat-traduzzjoni eżistenti l-oħra kollha), parti mir-riżorsi se jintalbu mill-KtR, u parti oħra mingħand l-KESE. Din it-talba ġiet ikkoordinata bejn iż-żewġ kumitati. Fir-rigward tal-unità lingwistika, b'kollox 21 kariga – 16-il kariga AD u 5 karigi AST huma meħtieġa għaż-żewġ Kumitati. Parti mill-karigi għandhom jiġu mitluba fl-2012 (7 karigi b'kollox għaż-żewġ Kumitati), u l-bqija fl-2013. Ħtiġijiet: || Huma mitluba 4 karigi lingwistiċi Kroati ġodda mill-1 ta' Lulju 2012 (Kap tal-Unità 1, fil-grad AD9 ; 2 tradutturi, fil-grad AD5 ; assistent 1, grad AST) Karigi Kroati mhux lingwistiċi Minbarra l-karigi lingwistiċi, 5 karigi ġodda mhux lingwistiċi huma meħtieġa mill-KtR sabiex jappoġġjaw lill-osservaturi Kroati, il-membri futuri, fil-parteċipazzjoni tagħhom fl-attivitajiet politiċi kollha tal-KtR u biex jakkomodaw il-parteċipazzjoni tal-awtoritajiet lokali u reġjonali Kroati fil-ħidmiet konsultattivi u l-attivitajiet politiċi l-oħra tal-KtR bħall-pjattaforma ta’ monitoraġġ tas-sussidjarjetà UE 2020, l-Assemblea Reġjonali u Lokali Ewro-Mediterranja u s-Sħubija tal-Lvant. Ħtiġijiet: || 3 postijiet mhux lingwistiċi Kroati huma mitluba mill-1 ta' Lulju 2012 (kollha fil-grad AD5) Huwa ppjanat li ż-żewġ karigi l-oħra jiġu mitluba fil-proċedura tal-baġit 2013. 6.2.2 Finanzjament a) Nefqa relatata mal-integrazzjoni tal-osservaturi Kroati (il-membri futuri) fl-attivitajiet politiċi tal-KtR Osservaturi Il-parteċipazzjoni sħiħa ta' osservaturi mill-Kroazja f'Sessjonijiet Plenarji tal-KtR, laqgħat tal-Bureau u tal-Kummissjoni, li hija l-bażi ta' din l-ittra ta' emenda, tkun tinħtieġ li tiġi żgurata mill-1 ta’ Lulju 2012, jiġifieri 12-il xahar qabel id-data proprja tal-adeżjoni. Il-linja tal-baġit tal-Osservaturi tkun teħtieġ li tinkludi l-possibbiltà li numru xieraq ta' membri mid-delegazzjoni Kroata tal-osservaturi jipparteċipaw f’kull waħda mit-3 sessjonijiet plenarji tal-KtR. Barra minn hekk, osservaturi Kroati għandhom ikunu jistgħu jipparteċipaw fi 15-il laqgħa tal-kummissjonijiet fit-tieni nofs tal-2012. Ħtiġijiet: || Partita 2 5 4 1 — Osservaturi || + EUR 107 685 L-interpretazzjoni Billi trid tiġi pprovduta l-interpretazzjoni għall-parteċipazzjoni tal-osservaturi Kroati fi 3 sessjonijiet plenarji u 15-il laqgħa tal-Kummissjoni fit-tieni nofs tal-2012, il-finanzjament rispettiv jeħtieġ li jiżdied mal-linja tal-baġit tal-interpretazzjoni. Ħtiġijiet: || Partita 1 4 0 2 — Interpretazzjoni || + EUR 85 070 b) Finanzjament għas-salarji tal-persunal il-ġdid EUR 329 099 addizzjonali jkunu meħtieġa għal 7 postijiet ġodda fl-2012 fil-kapitolu 1 2 (4 membri tal-persunal lingwistiċi u 3 mhux lingwistiċi): Ħtiġijiet: || Partita 1 2 0 0 — Remunerazzjoni u allowances || + EUR 273 595 || Partita 1 2 0 4 — Jeddijiet konnessi mad-dħul fis-servizz, it-trasferiment u t-tluq mis-servizz || + EUR 55 110 || Partita 1 2 9 – Provvediment || + EUR 394 c) Finanzjament marbut mat-tħejjija tal-postijiet tax-xogħol għall-membri l-ġodda tal-persunal Barra minn hekk, 3 linji tal-baġit jeħtieġ li jiġu miżjuda b'EUR 53 000 b’kollox (is-sehem tal-KtR) sabiex jitħejjew il-postijiet tax-xogħol tal-persunal il-ġdid Kroat, jiġifieri l-IT u għamara tal-uffiċċju: Ħtiġijiet: || Punt 2 1 0 0 — Xiri, kura u manutenzjoni ta’ tagħmir u softwer, u xogħol relatat || + EUR 21 000 || Punt 2 1 0 2 — Assistenza esterna b’konnessjoni ma’ sistemi ta’ softwer || + EUR 7 000 || Punt 2 1 2 — Għamara || + EUR 25 000 d) Nefqa relatata ma’ attivitajiet ta’ komunikazzjoni dwar l-adeżjoni tal-Kroazja Xi riżorsi addizzjonali huma wkoll mitluba għal attivitajiet tal-komunikazzjoni li jakkumpanjaw il-wasla tal-membri l-ġodda (inizjalment osservaturi) fil-KtR: Ħtiġijiet: || Partita 6 2 0 0 — Nefqa fuq pubblikazzjonijiet, disseminazzjoni ta’ informazzjoni u parteċipazzjoni f’avvenimenti pubbliċi || + EUR 20 000 || Partita 2 6 0 2 — Pubblikazzjonijiet ġenerali || + EUR 15 000 || Partita 2 6 4 — Infiq fuq pubblikazzjonijiet, informazzjoni u parteċipazzjoni f’avvenimenti pubbliċi: attivitajiet ta’ informazzjoni u komunikazzjoni || + EUR 12 000 6.3 Impatt fuq l-Abbozz tal-Baġit 2012 Linja tal-Baġit || Deskrizzjoni || AB 2012 || IE 2/2012 || AB 2012 Emendat 1 2 0 0 || Rimunerazzjoni u allowances || 45 598 732 || 273 595 || 45 872 327 1 2 0 4 || Jeddijiet konnessi mad-dħul fis-servizz, it-trasferiment u t-tluq mis-servizz || 520 000 || 55 110 || 575 110 1 2 9 || Approprjazzjoni proviżorja || 201 703 || 394 || 202 097 1 4 0 2 || Servizz ta’ interpretazzjoni || 4 453 451 || 85 070 || 4 538 521 2 1 0 0 || Xiri, kura u manutenzjoni ta’ tagħmir u softwer u xogħlijiet relatati || 1 131 805 || 21 000 || 1 152 805 2 1 0 2 || Assistenza esterna b’konnessjoni mat-tħaddim, l-iżvilupp u l-manutenzjoni tas-softwer || 1 456 546 || 7 000 || 1 463 546 2 1 2 || Għamara || 151 399 || 25 000 || 176 399 2 5 4 1 || Osservaturi || 56 566 || 107 685 || 164 251 2 6 0 0 || Nefqa għall-pubblikazzjonijiet, it-tixrid tal-informazzjoni u l-parteċipazzjoni f’avvenimenti pubbliċi || 674 440 || 20 000 || 694 440 2 6 0 2 || Pubblikazzjonijiet ġenerali || 864 268 || 15 000 || 879 268 2 6 4 || Infiq fuq pubblikazzjonijiet, informazzjoni u parteċipazzjoni f’avvenimenti pubbliċi: attivitajiet ta’ informazzjoni u komunikazzjoni || 408 000 || 12 000 || 420 000 Total || || 621 854 || 7 Taqsima VIII — L-Ombudsman Ewropew 7.1 Qafas Għall-Ombudsman Ewropew, l-1 ta' Lulju 2013 (id-data proposta mill-Kummissjoni għall-adeżjoni tal-Kroazja mal-Unjoni Ewropea) jikkostitwixxi l-punt tat-tluq għal serje ta’ azzjonijiet, li wħud minnhom se jkun jenħtieġ li jinbdew diġà fl-2012. Dawn l-azzjonijiet għandhom l-għan tal-integrazzjoni ta' membru ġdid, l-Ombudsman tal-Poplu Kroat, fin-Netwerk Ewropew tal-Ombudsmen Imbagħad, bil-kooperazzjoni tal-Ombudsman tal-Poplu Kroat u l-awtoritajiet Ewropej, bħalma huma l-Parlament Ewropew, il-Kummissjoni, u l-Kontrollur Ewropew tal-Protezzjoni tad-Dejta, l-Ombudsman Ewropew se jaħdem biex jippromwovi l-kapaċità tal-Ombudsman tal-Poplu Kroat fis-sorveljanza tal-applikazzjoni amministrattiva sħiħa u korretta tal-liġi tal-UE, kif ukoll biex itejjeb l-għarfien tas-soċjetà ċivili Kroata dwar id-drittijiet fundamentali taċ-ċittadinanza tal-Unjoni, u l-kapaċità tagħha biex teżerċitahom, u biex tifhem u tipparteċipa fix-xogħol tal-Istituzzjonijiet Ewropej. L-esperjenza tat-tkabbir tal-2004 u l-2007 turi li, fil-perjodu ta' qabel l-adeżjoni, ħafna ċittadini tal-Istati Membri ġodda futuri jirrikorru għall-Ombudsman Ewropew b'ilmenti u talbiet għal informazzjoni fil-lingwa tagħhom stess. F'adeżjonijiet preċedenti, il-politika tal-Ombudsman kienet li jittratta dawn it-talbiet u l-ilmenti malli tkun saret disponibbli l-kapaċità lingwistika biex jagħmel dan, minflok ma jinjora t-talbiet taċ-ċittadini ġodda futuri fuq il-bażi li dawn ma kinux għadhom kisbu d-dritt legali li l-Ombudsman jaġixxi f' isimhom. L-Ombudsman jixtieq jittratta lill-Kroazja bl-istess mod bħall-Istati Membri li ssieħbu fl-Unjoni fl-2004 u l-2007. Qed jimmira li jagħmel dan billi jagħti bidu malajr għall-kooperazzjoni mal-kontroparti Kroata tiegħu, sabiex itejjeb il-konformità mal-istat tad-dritt u d-drittijiet fundamentali f'dak il-pajjiż u biex iniedi l-proċess tal-integrazzjoni sħiħa taċ-ċittadini Kroati fil-kultura legali li hija l-bażi taċ-ċittadinanza Ewropea. 7.2 Impatt fuq l-Abbozz tal-Baġit 2012 Biex tintlaħaq din il-mira, l-Ombudsman Ewropew jitlob żieda fil-pjan ta’ stabbiliment tiegħu għall-2012 biex jipprovdi (a) kariga permanenti AD5 ġdida għar-reklutaġġ ta’ avukat u (b) kariga AST1 permanenti. Dawn il-karigi jindirizzaw iż-żieda antiċipata fix-xogħol marbut mal-ilmenti, kooperazzjoni mal-Ombudsman tal-Poplu Kroat u ż-żieda ġenerali fix-xogħol marbut mal-użu ta' lingwa uffiċjali addizzjonali (l-ebda approprjazzjonijiet addizzjonali relatati ma’ dawn iż-żewġ karigi ma huma mitluba għall-2012). Madankollu, sabiex jinbdew tħejjijiet xierqa u biex tiġi trattata bla dewmien u b'mod korrett il-korrispondenza mistennija fil-lingwa Kroata fl-2012, approprjazzjonijiet għal espert nazzjonali sekondat għal sitt xhur huma mitluba fil-linja tal-baġit 1 4 0 4 (EUR 30 000). L-adeżjoni tal-Kroazja tfisser ukoll lingwa uffiċjali addizzjonali. Huwa kruċjali li t-traduzzjoni tal-websajt (EUR 14 000), tad-dokumentazzjoni għall-informazzjoni tal-pubbliku ġenerali (EUR 1 000) u l-mudelli użati fiċ-ċiklu tal-ilmenti (EUR 5 000) tkun lesta mill-aktar fis possibbli (linja tal-baġit 2 3 1). Se jkollu jsir ukoll provvediment għall-istampar u d-distribuzzjoni tar-rapport annwali 2012, li se jiġi ppubblikat f’Lulju 2013 u għalhekk ser ikollu jiġi ordnat u mħallas fl-2012 fil-lingwa uffiċjali l-ġdida tal-Unjoni (EUR 4 500 fuq il-linja tal-baġit 3 2 1 0). Linja tal-Baġit || Deskrizzjoni || AB 2012 || IE 2/2012 || AB 2012 Emendat 1 4 0 4 || Apprendistat għal-lawrjati, għotjiet u skambju ta’ uffiċjali || 183 000 || 30 000 || 213 000 || 2 3 1 || Traduzzjoni u interpretazzjoni || 647 000 || 20 000 || 667 000 || 3 2 1 0 || Komunikazzjoni u pubblikazzjonijiet || 342 500 || 4 500 || 347 000 || Total || || 54 500 || || 8 Konklużjoni L-approprjazzjonijiet totali mitluba mill-Parlament Ewropew, mill-Kunsill Ewropew u l-Kunsill, mill-Kummissjoni, mill-Kumitat Ekonomiku u Soċjali Ewropew, mill-Kumitat tar-Reġjuni u mill-Ombudsman Ewropew f'din l-Ittra ta' Emenda Nru 2 għall-Abbozz tal-Baġit 2012 jammontaw għal EUR 13,1 miljun. Il-krediti mitluba huma meħtieġa biex ikopru n-nefqa għal riżorsi umani addizzjonali li se jwettqu l-ħidma preparatorja fil-qasam legali u lingwistiku marbuta mal-adeżjoni tal-Kroazja. L-approprjazzjonijiet jinkludu wkoll nefqa għall-missjoni ta’ osservaturi Kroati fil-Parlament Ewropew u fil-Kumitat tar-Reġjuni u se jiffinanzjaw l-attivitajiet ta' komunikazzjoni kif ukoll it-tagħmir u n-nefqa operattiva addizzjonali marbuta mal-ingaġġ ta’ persunal supplimentari. B'kollox, 78 kariga ġdida fil-pjan ta' stabbiliment huma mitluba mill-Parlament Ewropew, il-Kummissjoni, il-Kumitat Ekonomiku u Soċjali Ewropew, il-Kumitat tar-Reġjuni u l-Ombudsman Ewropew. Madankollu, l-approprjazzjonijiet li jikkorrispondu ma' dawn huma mitluba biss għal 14-il kariga, billi la l-Parlament (62 kariga ġdida) u lanqas l-Ombudsman Ewropew (2 karigi) mhuma qed jitolbu approprjazzjonijiet għall-karigi ġodda rispettivi tagħhom. Minbarra dan, l-approprjazzjonijiet għall-117-il aġent ieħor (aġenti kuntrattwali u esperti nazzjonali ssekondati) huma mitluba sal-adeżjoni sħiħa tal-Kroazja fl-1 ta' Lulju 2013. 9 Tabelli ta’ Sommarju 9.1 Tabella ta' sommarju skont l-istituzzjoni Approprjazzjonijiet f'EUR Istituzzjonijiet || AB 2012 || IE 2/2012 || AB 2012 Emendat Il-Parlament Ewropew || 1 724 575 043 || 7 788 000 || 1 732 363 043 Il-Kunsill Ewropew u l-Kunsill || 538 545 000 || 1 375 000 || 539 920 000 Il-Kummissjoni || 3 314 917 804 || 3 207 504 || 3 318 125 308 Il-Kumitat Ekonomiku u Soċjali Ewropew || 130 499 922 || 66 243 || 130 566 165 Il-Kumitat tar-Reġjuni || 86 524 132 || 621 854 || 87 145 986 L-Ombudsman Ewropew || 9 472 000 || 54 500 || 9 526 500 Total || 5 804 533 901 || 13 113 101 || 5 817 647 002 Additional human resources requested by Institutions || AL 2/2012 Istituzzjonijiet || Karigi permanenti || Aġenti oħra 1 Il-Parlament Ewropew 2 || 62 || 62 Il-Kunsill Ewropew u l-Kunsill || — || 12 Il-Kummissjoni || 4 || 42 Il-Kumitat Ekonomiku u Soċjali Ewropew || 3 || — Il-Kumitat tar-Reġjuni || 7 || — L-Ombudsman Ewropew 3 || 2 || 1 Total || 78 || 117 1. Numru ta' unitajiet ekwivalenti għal full time. 2. Il-Parlament qed jitlob 62 kariga permanenti ġdida iżda l-ebda approprjazzjoni relatata fl-2012. Fl-istess waqt, qed jitlob approprjazzjonijiet għal 62 aġent kuntrattwali, xi wħud minnhom għal 9 xhur biss. 3. L-Ombudsman Ewropew qed jitlob approprjazzjonijiet għal espert nazzjonali ssekondat wieħed (għal 6 xhur biss) 9.2 Tabella ta' sommarju skont l-intestaturi tal-qafas finanzjarju Qafas finanzjarju Intestatura/subintestatura || Qafas Finanzjarju 2012 || Abbozz tal-baġit 2012 (inkl. IE Nru 1/2012) || Ittra ta' emenda Nru 2/2012 || DB 2012 + IE Nru 1 sa 2/2012 AI || AĦ || AI || AĦ || AI || AĦ || AI || AĦ 1. TKABBIR SOSTENIBBLI || || || || || || || || 1a. Kompetittività għat-tkabbir u l-impjiegi || 14 853 000 000 || || 15 223 600 752 || 12 566 134 008 || || || 15 223 600 752 || 12 566 134 008 1b. Koeżjoni għat-tkabbir u l-impjiegi || 52 761 000 000 || || 52 738 876 141 || 45 134 800 000 || || || 52 738 876 141 || 45 134 800 000 Total || 67 614 000 000 || || 67 962 476 893 || 57 700 934 008 || || || 67 962 476 893 || 57 700 934 008 Marġini1 || || || 151 523 107 || || || || 151 523 107 || 2. PREŻERVAZZJONI U ĠESTJONI TAR-RIŻORSI NATURALI || || || || || || || || Li minnhom nefqa relatata mas-suq u ħlasijiet diretti || 48 093 000 000 || || 44 179 737 305 || 44 102 837 025 || || || 44 179 737 305 || 44 102 837 025 Total || 60 810 000 000 || || 60 158 443 305 || 57 948 376 981 || || || 60 158 443 305 || 57 948 376 981 Marġini1 || || || 651 556 695 || || || || 651 556 695 || 3. ĊITTADINANZA, LIBERTÀ, SIGURTÀ U ĠUSTIZZJA || || || || || || || || 3a. Libertà, Sigurtà u Ġustizzja || 1 406 000 000 || || 1 340 381 000 || 868 333 500 || || || 1 340 381 000 || 868 333 500 3b. Ċittadinanza3 || 699 000 000 || || 683 471 000 || 645 659 400 || || || 683 471 000 || 645 659 400 Total || 2 105 000 000 || || 2 023 852 000 || 1 513 992 900 || || || 2 023 852 000 || 1 513 992 900 Marġini || || || 81 148 000 || || || || 81 148 000 || 4. L-UE BĦALA ATTUR GLOBALI4 || 8 997 000 000 || || 9 409 280 576 || 7 293 724 333 || || || 9 409 280 576 || 7 293 724 333 Marġini || || || -153 343 576 || || || || -153 343 576 || 5. AMMINISTRAZZJONI5 || 8 670 000 000 || || 8 281 389 366 || 8 281 684 366 || 13 113 101 || 13 113 101 || 8 294 502 467 || 8 294 797 467 Marġini || || || 472 610 634 || || 459 497 533 || || 459 497 533 || TOTAL || 148 196 000 000 || 141 360 000 000 || 147 835 442 140 || 132 738 712 588 || 13 113 101 || 13 113 101 || 147 848 555 241 || 132 751 825 689 Marġini || || || 1 356 838 436 || 8 815 187 412 || || || 1 343 725 335 || 8 802 074 311 1 Il-Fond Ewropew ta' aġġustament għall-Globalizzazzjoni (FEG) mhuwiex inkluż fil-kalkolu tal-marġini taħt l-Intestatura 1a. 2 Wara t-trasferiment mill-modulazzjoni għall-Iżvilupp Rurali u mill-qoton u l-inbid għar-ristrutturar fir-reġjuni rispettivi (EUR 3 150,4 miljun). 3 L-ammont tal-Fond ta' Solidarjetà tal-Unjoni Ewropea (FSUE) huwa mdaħħal addizzjonalment mal-intestaturi relevanti kif previst mill-FII tas-17 ta' Mejju 2006 (ĠU C 139 tal-14.6.2006). 4 Il-marġini għall-2012 għall-Intestatura 4 ma jqisx l-approprjazzjonijiet relatati mar-Riżerva għal Għajnuna ta' Emerġenza (EUR 258,9 miljun). EUR 153,3 miljun 'il fuq mil-limitu massimu huma ffinanzjati bil-mobilizzazzjoni tal-Istrument tal-Flessibbiltà. 5 Biex jiġi kkalkulat il-marġini taħt il-limitu massimu għall-Intestatura 5, titqies in-nota ta' qiegħ il-paġna (1) tal-qafas finanzjarju 2007-2013 għal ammont ta’ EUR 84 miljun għall-kontribuzzjonijiet tal-persunal għall-iskema tal-pensjonijiet. [1] ĠU L 248, 16.9.2002, p. 1. [2] COM(2011)300 [3] COM(2011)372. [4] COM(2008)674. [5] COM(2009)595. [6] COM (2011)300 – Mejju 2011 fid-Dokument ta' Ħidma Parti II – Riżorsi Umani tal-Kummissjoni – Punt 2.1.1. [7] Ittra tal-Kummissarju Lewandowski tat-3 ta' Frar, 2011, lill-Istituzzjonijiet kollha: Ares (2011) 118992 [8] Il-Qorti tal-Ġustizzja, il-Qorti tal-Awdituri, is-Superviżur Ewropew tal-Protezzjoni tad-Dejta u s-Servizz Ewropew tal-Azzjoni Esterna ma ppreżentaw l-ebda talba għal riżorsi addizzjonali marbuta mal-adeżjoni tal-Kroazja. [9] 'L-ippjanar u l-ottimmizzar tar-riżorsi umani tal-Kummissjoni fis-servizz tal-prijoritajiet tal-UE' (SEC(2007)530 tal-24.04.2007.